钦定古今图书集成/明伦汇编/交谊典/第075卷 > 《仪真诸公饯别》陈造
## 钦定古今图书集成/明伦汇编/交谊典/第075卷 > 《仪真诸公饯别》陈造

旅怀我岑寂，诗话君隽永。新篇蜚堕前，坐阅仙府景。
晓林媚红酣，春池涵泳静。叱吸风起籁，模写灯取影。
东园固成言，此境亦深靓。应世足变迁，为谋难要领。
酒车且新图，客棹非旧整。明朝鸥鹭前，鸭绿渺千顷。
飞觞击钵地，独夜起重省。还应篷背雨，闲滴魂梦冷。